Ona Zee

Ona Zy (, tikrasis vardas – Ona Zimmerman; g. 1951 m. kovo 3 d. Kalifornija, JAV) – buvęs modelis ir pornografinių filmų aktorė bei režisierė.

 Biografija 
Ona Zy gimė Los Andžele 1951 m.Ona Zee Biography at IMDb.com (kai kurie šaltiniai nurodo 1954m.) Nors tėvai išsiskyrė jai sulaukus 3 metų, ją supo prabangi aplinka: motina vėl ištekėjo už turtino verslininko, prekiaujančio automobiliais, tuo tarpu tėvas tapo sėkmingu brokeriu Westwoode. Ona turi seserį, kuri gyvena kartu su 3 vaikais ir motina, bei netikrą seserį, gyvenančią Prancūzijoje. 

Dešimto dešimtmečio pradžioje, Onai jau išgarsėjus kaip pornografinių filmų aktorei, spaudoje pasirodė publikacijų apie ją ciklas „Raw talent“. Norėdama pati pateikti versiją apie save, ji ėmėsi rašyti autobiografiją, kuri taip ir nebuvo išleista. 1994 m. žurnalas „Hustler Erotica Video Guide“, be Onos sutikimo, išspausdino kelias skandalingas ištraukas.

Joje Ona pasakojo apie tai, kaip buvo užklupta masturbuojantis klasėje, kai jai buvo vos 8. Mokytoja iškvietė motiną, tačiau ši buvo liberali sekso požiūriu ir vėliau leido dukrai tai daryti vienumoje. Ona prismena nuolat užsirakindavusi namų tualete, kad jai niekas netrukdytų.

Būdama 12 ji pradėjo modelio karjerą. Filmuojantis TV reklamoms, jai teko įveikti savo drovumą ir lankyti vaidybos pamokas. Ona dalyvavo firmų „Standard Shoes“, „J.C. Penney“, „Levi's Jeans“, „Ultra Brite“ reklamose, tačiau, būdama 168 cm ūgio, buvo laikoma per žema būti modeliu. Nepaisant to, vėliau jai pavyko pasirašyti sutartį su prestižine agentūra „Wilhelmina Agency“, o jos nuotraukas yra spausdinęs žurnalas „Cosmopolitan.“Ona Zee Biography at IMDb.com

Jaunystėje Ona domėjosi slidinėjimu, vandens slidėmis ir net mąstė apie tenisininkės karjerą, nors ją labiausiai traukė įvairūs menai. Ona mokėsi Kalifornijos Valstijos universitete norėdama būti menininke, tačiau šio nebaigė. Vėliau metus lankė „Parson Art School“ Niujorke, nes norėjo tapti dailininke. „- Studijų metais mama sakė, kad esu graži, bet kvaila, o mano sesuo – negraži, bet šauni“. 

Nors ir augo prabanga apsuptoje aplinkoje, Ona tvirtina, kad tėvai niekada jos nerėmė finansiškai ar morališkai. „- Jie visada man sakė, kad niekada neuždirbsiu iš meno ir kad man reikia ištekėti už turtingo vyro ir juo rūpintis.“

Būdama 17 ji tapo Playboy žurnalo mergina, tačiau paaiškėjus jos tikrajam amžiui, leidinys atsisakė paslaugų. Jau tada Ona manė norinti tapti suaugusiems skirtų pramogų verslo dalimi. Nuo 17 iki 20 metų ji dažnai pozavo aktams, tačiau liovėsi, kai to pareikalavo pasipiktinusi šeima. Dar po 3 metų ji ištekėjo, tačiau vyras taip pat nepritarė tokiai veiklai.
1987 m., įpusėjusi ketvirtą dešimtį, Ona nusifilmavo pornografiniame filme.

Šį kartą jos naujasis vyras Frankas Zee ne tik palaikė jos sprendimą, bet ir pats išbandė jėgas šiame žanre. Jiedu kartu pasinėrė į naują veiklą ne tik vaidindami, bet ir režisuodami filmus. Tuo metu Onai buvo jau 36 ir daugelis partnerių kuriant filmus buvo dvigubai už ją jaunesni. Ji nevengė vaidinti įvairaus žanro pornografiniuose filmuose, taip pat su transseksualais arba fetišo tema karjeros pabaigoje. Itin dažnai ji vaidino grupinėse scenose su biseksualiais vyrais.

Iš pornografijos ji pasitraukė 2003 m., vaidinusi daugiau kaip 150 filmų.

Be vaidybos Ona į pornografijos istoriją pateko mėginimu organizuoti aktorių profesinę sąjungą, kuri gintų šių teises. Tiesa, bandymas buvo nesėkmingas, nes organizacija nesugebėjo užsitikrinti nei visuomenės, nei politikų paramos savo veiklai. Tuo pačiu ji daug dėmesio skyrė jaunoms aktorėms, kurioms reikėjo teisinės ar kitokios pagalbos bei kovojo prieš narkotikų plitimą šiame versle.

Kartu su antruoju vyru ji įkūrė keletą kompanijų, kurios vertėsi pornografinių filmų gamyba ir platinimu: „Ona Zee Pictures“ ir „Ona Zee Productions.“

 Asmeninis gyvenimas 
Ona buvo 2 kartus ištekėjusi. Pirmoji santuoka, įvykusi 197 m. truko porą metų ir iširo jos iniciatyva: Ona tvirtino, kad vyras niekada jos nemylėjo ir nesuprato jos poreikių.

Po skyrybų jos asmeninis gyvenimas buvo pažymėtas daugybe laikinų partnerių, kol 1987 m. ji ištekėjo už Franko Zee. Jiedu kartu filmavosi pornografiniuose filmuose, nes vyras visiškai palaikė žmonos norą realizuoti savo fantazijas. Vis dėlto 1999 m. ir ši santuoka iširo.

Taip pat žinoma, kad Ona, save apibūdinanti kaip „labai biseksuali“, kurį laiką palaikė intymius santykius su aktore Treise Adams.

Pasitraukusi iš pornografijos, Ona pardavė savo įkurtas kompanijas ir, pakeitusi vardą į Ona Dewes, ėmė prekiauti nekilnojamu turtu bei atidarė internetinę juvelyriškos parduotuvę onajewels.com.

 Apdovanojimai 
MetaiApdovanojimasApdovanojimų kategorijaFilmas 1989AVN Best Actress „Portrait of an Affair“ 1992 „Starlet“1993Best Supporting Actress „Secret Garden 1 & 2“ 2000 Hot d’Or Garbės apdovanojimas

 Šaltiniai 

 Nuorodos 

 IMDb profilis

Kategorija:JAV aktoriai
Kategorija:Pornografijos aktoriai